CELEX: 32022D0521
Language: lt
Date: 1648425600000
Title: Europos Parlamento, Tarybos ir Komisijos sprendimas (ES, Euratomas) 2022/521 2022 m. kovo 28 d. dėl Europos kovos su sukčiavimu tarnybos (OLAF) Priežiūros komiteto narių skyrimo

2022 4 1   
               
               
                  LT
               
               
                  Europos Sąjungos oficialusis leidinys
               
               
                  L 104/71
               
            
         EUROPOS PARLAMENTO, TARYBOS IR KOMISIJOS SPRENDIMAS (ES, Euratomas) 2022/521
         2022 m. kovo 28 d.
         dėl Europos kovos su sukčiavimu tarnybos (OLAF) Priežiūros komiteto narių skyrimo
         EUROPOS PARLAMENTAS, TARYBA IR EUROPOS KOMISIJA,
         atsižvelgdami į Sutartį dėl Europos Sąjungos veikimo,
         atsižvelgdami į Europos atominės energijos bendrijos steigimo sutartį,
         atsižvelgdami į Europos Parlamento ir Tarybos reglamentą (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (1), su pakeitimais (2), ypač į jo 15 straipsnio 2 dalį,
         kadangi:
         
                     1)
                  
                  
                     Reglamento (ES, Euratomas) Nr. 883/2013 15 straipsnio 2 dalyje nustatyta, kad Europos kovos su sukčiavimu tarnybos (OLAF) Priežiūros komitetą sudaro penki nepriklausomi nariai, turintys patirties aukšto rango teisėjų ar tyrėjų pareigų arba panašių pareigų, susijusių su Tarnybos veiklos sritimis, vykdymo srityse. Jie skiriami bendru Europos Parlamento, Tarybos ir Komisijos sutarimu. Sprendime dėl Priežiūros komiteto narių skyrimo taip pat pateikiamas potencialių narių, galinčių pakeisti Priežiūros komiteto narius likusiam jų kadencijos laikui vienam ar keliems nariams atsistatydinus, mirus ar jų nuolatinio nedarbingumo atveju, rezervo sąrašas;
                  
               
                     2)
                  
                  
                     pagal Reglamento (ES, Euratomas) Nr. 883/2013 15 straipsnio 3 dalį Priežiūros komiteto nariai skiriami penkerių metų neatnaujinamai kadencijai. Pakaitomis keičiami trys ir du nariai, kad būtų išsaugota Priežiūros komiteto kompetencija;
                  
               
                     3)
                  
                  
                     atsižvelgiant į Reglamento (ES, Euratomas) Nr. 883/2013 15 straipsnio 6 dalį, pagal taikytinas Komisijos taisykles Priežiūros komiteto nariai gauna dienpinigius, o jų išlaidos, kurias jie patiria eidami savo pareigas, atlyginamos;
                  
               
                     4)
                  
                  
                     pagal Reglamento (ES, Euratomas) Nr. 883/2013 15 straipsnio 7 dalį Priežiūros komiteto nariai, eidami savo pareigas, nesistengia gauti jokios valdžios institucijos arba institucijos, įstaigos, organo ar agentūros nurodymų ir jais nesivadovauja;
                  
               
                     5)
                  
                  
                     pagal Reglamento (ES, Euratomas) Nr. 883/2013 10 straipsnio 5 dalies trečią pastraipą Priežiūros komiteto nariai, eidami savo pareigas, privalo laikytis pareigos saugoti profesinę paslaptį ir turi jos laikytis toliau pasibaigus jų įgaliojimams;
                  
               
                     6)
                  
                  
                     pagal 2016 m. liepos 13 d. Europos Parlamento, Tarybos ir Komisijos sprendimo (ES, Euratomas) 2016/1201 dėl Europos kovos su sukčiavimu tarnybos (OLAF) Priežiūros komiteto narių skyrimo 1 straipsnį dviejų Priežiūros komiteto narių – Grażynos Stronikowskos ir Rafaelio Muñoz López-Carmonos – kadencija baigėsi 2021 m. liepos 12 d., o trijų narių – Jano Mulderio, Marijos Helenos Pereiros Loureiros Correia’os Fazendos ir Dobrinkos Mihaylovos – 2022 m. sausio 22 d. Pagal Reglamento (ES, Euratomas) Nr. 883/2013 15 straipsnio 4 dalį šie nariai pasibaigus jų kadencijai toliau ėjo pareigas iki naujų Priežiūros komiteto narių skyrimo proceso pabaigos. Todėl turėtų būti paskirti nauji nariai, kurie pakeistų šiuos penkis narius, atsižvelgiant į Reglamento (ES, Euratomas) Nr. 883/2013 15 straipsnio 3 dalyje nustatytą keitimą pakaitomis. Du asmenys savo įgaliojimus pradeda vykdyti iš karto, o trys, kurie pradeda vykdyti savo įgaliojimus 2022 m. rugsėjo 23 d., buvo atrinkti burtų keliu;
                  
               
                     7)
                  
                  
                     pasibaigus atrankos procedūrai, Europos Parlamentas, Taryba ir Komisija yra įsitikinę, kad asmenys, kurie turi būti paskirti Priežiūros komiteto nariais ir asmenys, kurie turi būti įtraukti į rezervinį sąrašą kaip potencialūs nariai, atitinka nepriklausomumo ir patirties aukšto rango teisėjų ar tyrėjų pareigų arba panašių pareigų, susijusių su OLAF veiklos sritimis, vykdymo srityse, reikalavimus, išdėstytus Reglamento (ES, Euratomas) Nr. 883/2013 15 straipsnio 2 dalyje, Į rezervo sąrašą asmenys įrašomi pagal nuopelnus, atsižvelgiant į atrankos procedūros rezultatus,
                  
               NUSPRENDĖ:
         
            1 straipsnis
            
               1.   Nuo šio sprendimo įsigaliojimo datos Europos kovos su sukčiavimu tarnybos (OLAF) Priežiūros komiteto nariais, pakeičiant narius, kurių įgaliojimai baigėsi 2021 m. liepos mėn., skiriami šie asmenys:
               
                           —
                        
                        
                           Dusanas STERLE,
                        
                     
                           —
                        
                        
                           Carstenas ZATSCHLERIS.
                        
                     
            
               2.   Nuo 2022 m. rugsėjo 23 d. Europos kovos su sukčiavimu tarnybos (OLAF) Priežiūros komiteto nariais, pakeičiant narius, kurių įgaliojimai baigėsi 2022 m. sausio mėn., skiriami šie asmenys:
               
                           —
                        
                        
                           Teresa ANJINHO,
                        
                     
                           —
                        
                        
                           Marita SALGRAVE,
                        
                     
                           —
                        
                        
                           Angelo Maria QUAGLINIS.
                        
                     
            
               3.   Jei bet kuris iš pirmiau nurodytų asmenų atsistatydina iš Priežiūros komiteto narių pareigų, miršta ar tampa nuolat nedarbingas, jį nedelsiant likusiam kadencijos laikui pakeičia pirmas toliau pateikiamame sąraše nurodytas asmuo, kuris dar nėra pakeitęs Priežiūros komiteto nario:
               
                           —
                        
                        
                           Thierry CRETIN,
                        
                     
                           —
                        
                        
                           Ilias KONSTANTAKOPOULOS,
                        
                     
                           —
                        
                        
                           Maria STYLIANIDI,
                        
                     
                           —
                        
                        
                           Andrei Atila Luca CHENDI,
                        
                     
                           —
                        
                        
                           Sophie DE WAEL,
                        
                     
                           —
                        
                        
                           Igors LUDBORŽS,
                        
                     
                           —
                        
                        
                           Gabriella NAGY,
                        
                     
                           —
                        
                        
                           Joaquin SILGUERO ESTAGNAN.
                        
                     
         
         
            2 straipsnis
            Priežiūros komiteto nariai nenagrinėja tokių klausimų, dėl kurių jie turi tiesioginių ar netiesioginių asmeninių interesų, galinčių pakenkti jų nepriklausomumui, visų pirma šeimos ir finansinių interesų.
         
         
            3 straipsnis
            Išlaidų, patirtų einant Priežiūros komiteto nario pareigas, kompensavimo sumą, dienpinigių už kiekvieną dieną, praleistą einant šias pareigas, mokėjimo sumą, taip pat kompensavimo ir mokėjimo tvarką nustato Komisija, vadovaudamasi savo taikomomis taisyklėmis.
         
         
            4 straipsnis
            Komisija informuoja pirmiau minėtus asmenis apie šį sprendimą ir nedelsdama informuoja bet kurį asmenį, kuris pagal 1 straipsnio 3 dalį pakeičia Priežiūros komiteto narį.
         
         
            5 straipsnis
            Šis sprendimas įsigalioja 2022 m. kovo 28 d.
         
         
            Priimta Briuselyje 2022 m. kovo 28 d.
            
               
                  Europos Parlamento vardu
               
               
                  Pirmininkė
               
               Roberta METSOLA
            
            
               
                  Tarybos vardu
               
               
                  Pirmininkas
               
               Bruno LE MAIRE
            
            
               
                  Komisijos vardu
               
               
                  Komisijos narys
               
               Johannes HAHN
            
         
         
            (1)  OL L 248, 2013 9 18, p. 1.
         
            (2)  2020 m. gruodžio 23 d. Europos Parlamento ir Tarybos reglamentas (ES, Euratomas) 2020/2223, kuriuo iš dalies keičiamas Reglamentas (ES, Euratomas) Nr. 883/2013, kiek tai susiję su bendradarbiavimu su Europos prokuratūra ir Europos kovos su sukčiavimu tarnybos tyrimų veiksmingumu (OL L 437, 2020 12 28, p. 49).